Diari Oficial de la Generalitat Valenciana


Sumari del DOGV 6199, del 04-02-2010 (2010/1133)

ORDRE de 30 de desembre de 2009, de la Conselleria d'Economia, Hisenda i Ocupació, per la qual es regulen i es convoquen per a l'exercici 2010, subvencions destinades a finançar accions d'orientació professional per a l'ocupació i autoocupació.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6199

Data del DOGV
:   04-02-2010

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2010/1133


Data del document
:   30-12-2009

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDRE de 30 de desembre de 2009, de la Conselleria d'Economia, Hisenda i Ocupació, per la qual es regulen i es convoquen per a l'exercici 2010, subvencions destinades a finançar accions d'orientació professional per a l'ocupació i autoocupació. [2010/1133]
ORDENE
Article 1. Objecte de les subvencions
La present ordre té com a objecte regular i convocar per a l'exercici 2010, subvencions destinades a finançar accions d'orientació professional per a l'ocupació i l'autoocupació articulades en itineraris d'inserció ocupacional i dirigides a millorar les possibilitats d'ocupació dels demandants d'ocupació inscrita en el Servici Valencià d'Ocupació i Formació (d'ara en avant SERVEF).
Article 2. Beneficiaris de les subvencions
1. Podran ser beneficiaris de les subvencions previstes en esta ordre les entitats que, tenint personalitat jurídica pròpia i no tenint fins lucratius, realitzen les accions d'orientació professional d'acord amb el que preveu esta ordre.
2. De conformitat amb el que establix l'article 11.2 de la Llei 38/2003, de 17 de novembre, General de Subvencions, quan el beneficiari siga una persona jurídica, els membres associats d'esta que es comprometen a efectuar la totalitat o part de les activitats que fonamenten la concessió de la subvenció en nom o per compte del primer, tindran igualment la condició de beneficiaris.
3. No podran obtindre la consideració de beneficiaris aquelles persones o entitats en què concórrega alguna de les circumstàncies a què es referix l'article 13, apartats 2) i 3), de la Llei 38/2003, de 17 de novembre, General de Subvencions.
Article 3. Destinataris finals
1. Amb caràcter general, seran destinataris finals dels programes regulats en esta ordre, els demandants d'ocupació, en situació laboral de no ocupats, inscrits com a tals en els centres SERVEF d'Ocupació.
2. La selecció dels participants es realitzarà pels centres SERVEF d'Ocupació, tenint en compte les prioritats de l'Estratègia Europea per a l'Ocupació, i els objectius fixats, si és el cas, en els plans d'execució de la dita Estratègia Europea per a l'Ocupació i en el Programa Anual de Treball del Sistema Nacional d'ocupació, segons el que disposa l'article 14.2 de la Llei 56/2003, de 16 de desembre, d'Ocupació, així com el que establix el Pacte Valencià pel creixement i l'ocupació II 2009-2013.
Article 4. Tipus d'accions
Les accions que s'han de realitzar a les que es referix l'article 1 són:
a) Tutoria individual (TU): que comprén aquelles que s'indiquen en l'annex II d'esta ordre com a procés d'orientació professional per a l'ocupació i tenen com a objectiu que, per mitjà de la informació, orientació, acompanyament o altres procediments, faciliten la millora de la posició en el mercat de treball del demandant d'ocupació i la recerca d'ocupació per compte d'altre.
b) Autoocupació: que comprén aquelles que es relacionen en l'annex II d'esta ordre com a assistència per a l'autoocupació i que, per mitjà d'informació, motivació, assessorament o altres procediments, faciliten la detecció i dinamització d'iniciatives d'autoocupació en demandants d'ocupació.
Article 5. Objectius màxims d'actuació i especificacions tècniques
1. Els objectius màxims d'actuació que podran executar els beneficiaris de les subvencions que s'establixen per a les distintes accions, són els que es determinen en l'annex I de la present ordre.
Estos objectius s'ajustaran a la distribució territorial de fons per a les subvencions corresponents a programes de foment d'ocupació que s'efectue per Ordre del Ministeri de Treball i Immigració.
En els servicis territorials d'Orientació i Inserció Laboral de les direccions territorials d'Ocupació del SERVEF es podran consultar la territorialització dels objectius màxims d'actuació durant el termini de presentació de sol·licituds.
2. El desenvolupament de les accions s'efectuarà d'acord amb les especificacions tècniques que figuren en l'annex II de la present ordre. Una descripció detallada de les esmentades especificacions podrà consultar-se en els servicis territorials d'Inserció i Orientació Laboral de les direccions territorials d'Ocupació del SERVEF.
Article 6. Quantia de les subvencions
1. El SERVEF subvencionarà les retribucions salarials totals, a excepció de les indemnitzacions per finalització de contracte, i la cotització empresarial a la Seguretat Social per tots els conceptes, del personal necessari per a l'execució de les accions, sempre que siga contractat per compte d'altre, en funció de les normes legals i reglamentàries del conveni col·lectiu aplicable, o d'acord amb la normativa d'aplicació en les administracions públiques per a funcionaris, en les quanties que es publicaran en el Diari Oficial de la Comunitat Valenciana mitjançant una Resolució del director general del SERVEF.
Les quanties que es publiquen tindran la consideració de màximes i distingiran entre les categories de personal tècnic i personal de suport.
2. La relació entre el personal tècnic i el personal de suport serà de tres a un. El nombre de tècnics estimats per a la realització de les accions es determinarà a partir del mòdul de 1.500 hores a l'any per tècnic.
3. Les retribucions es referixen a la prestació de servicis a jornada completa i es reduiran proporcionalment a la jornada pactada quan la prestació de servicis es concerte a temps parcial.
4. El SERVEF subvencionarà un 25% més, de la quantia que resulte de la subvenció per retribucions recollida en l'apartat 1 en concepte de:
a) Gastos generals, materials i tècnics que es generen en l'execució de les accions.
b) Gastos que s'originen per dietes i desplaçaments necessaris per al desenvolupament de les accions, fins al màxim establit per a ambdós conceptes en l'administració general de l'Estat o en les normes legals i reglamentàries, en els corresponents convenis col·lectius d'aplicació o contracte de treball, en el cas que estos establisquen quanties inferiors.
5. L'import de les subvencions en cap cas podrà ser de tal quantia que, aïlladament o en concurrència amb subvencions o ajudes d'altres administracions o ens públics o privats, nacionals o internacionals, supere el cost de l'activitat que ha de desenvolupar el beneficiari. En estos supòsits, quan la subvenció principal siga de la Generalitat Valenciana procedirà el reintegrament de l'excés obtingut sobre el cost de l'activitat exercida.
Article 7. Presentació de sol·licituds i documentació annexa
1. Les sol·licituds per a l'obtenció de les subvencions regulades en la present ordre hauran de dirigir-se a la Direcció General d'Ocupació i Inserció Laboral del SERVEF, i es presentaran en imprés normalitzat, en dos exemplars, en les corresponents direccions territorials d'Ocupació del SERVEF, o en qualssevol altra de les formes establides en l'article 38 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, inclosa la presentació, si és el cas, a través del corresponent registre telemàtic, d'acord amb el que establix l'article 7.1 del Decret 18/2004, de 13 de febrer, del Consell de la Generalitat, de Creació del Registre Telemàtic de la Generalitat i l'Ordre de 9 de maig de 2005, de la Conselleria d'Economia, Hisenda i Ocupació (DOCV de 23 de maig de 2005), que regula el procediment de tramitació telemàtica de sol·licituds de subvencions i presentació de documentació en l'àmbit competencial del Servici Valencià d'Ocupació i Formació i s'aprova l'aplicació informàtica que la possibilita (modificada per Ordre 16 de novembre de 2009, publicada en el DOCV de 20.11.2009).
2. Quan la sol·licitud no reunisca els requisits establits en la present ordre o no s'acompanye la documentació que d'acord amb esta resulte exigible, de conformitat amb el que preveu l'article 71 de la llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener, es requerirà a l'entitat sol·licitant perquè en el termini de deu dies esmene la falta o acompanye els documents preceptius, amb indicació que si així no ho fera, se li tindrà per desistida de la seua petició, prèvia resolució que haurà de ser dictada en els termes que preveu l'article 42 de l'esmentada llei.
3. En el cas que els documents exigits que han d'acompanyar la sol·licitud de concessió d'ajudes estigueren en poder de qualsevol òrgan de l'administració actuant, el sol·licitant podrà acollir-se al que establix l'apartat f) de l'article 35 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, sempre que es faça constar la data, l'òrgan o dependència a què van ser dirigits, la identificació del procediment en què estiguen i que no hagen transcorregut més de cinc anys des de la finalització del procediment a què corresponguen.
4. El termini per a la presentació de sol·licituds serà de vint dies naturals a comptar de l'endemà de la publicació de la present ordre.
Article 8. Documentació
1. Les sol·licituds presentades d'acord amb el que establix l'article 6 de la present ordre hauran d'anar acompanyades de la documentació següent:
a) Còpia compulsada de l'escriptura de constitució i dels corresponents estatuts i, si és el cas, de modificació de l'entitat, inscrita en el registre corresponent, en els que resulte acreditada l'absència d'ànim de lucre, excepte si es tracta d'una administració pública.
b) Còpia compulsada de la targeta d'identificació fiscal, excepte si es tracta d'una administració pública.
c) Còpia compulsada de l'escriptura on consten els poders de la persona que realitza la sol·licitud o document equivalent en el cas que es tracte d'una administració pública.
d) Declaració responsable que no ha sol·licitat o ha percebut altres subvencions, ajudes, ingressos o recursos, provinents de qualsevol altra administració o ens públic o privat, tant nacional com internacional, que tinguen com a objecte el finançament de les activitats subvencionades.
e) Declaració responsable de no incórrer en les prohibicions per a obtindre la condició de beneficiari recollides en els apartats 2 i 3 de l'article 13 de la Llei 38/2003, de 17 de novembre, General de Subvencions.
f) Projecte memòria de les accions que cal realitzar, en què s'indique:
- Àmbit territorial i/o funcional d'actuació, així com col·lectius específics d'actuació i accions a realitzar, tant individuals com grupals.
- Període previst durant el qual es realitzaran les accions.
- Nombre estimat de persones que cal atendre, tant en accions individuals com grupals havent de tindre's en compte que el projecte haurà d'incloure obligatòriament, com a mínim, el percentatge de beneficiaris d'accions grupals que s'indica a continuació:
· Desenvolupament d'Aspectes Personals per a l'Ocupació: el 5 per cent del total de beneficiaris que hagen de rebre les accions.
· Grup de Recerca d'Ocupació: el 10 per cent del total de beneficiaris que han de rebre les accions.
· Recerca Activa d'Ocupació - Taller d'Entrevistes: el 8 per cent del total de beneficiaris que hagen de rebre les accions.
- Recursos tècnics, humans i materials requerits per les especificacions tècniques que s'especifiquen en l'annex II de la present ordre, delimitant dins d'estos, aquells de què disposa l'entitat en el moment de la sol·licitud i aquells que incorporaran abans de l'inici de les accions.
- Descripció dels procediments de gestió i seguiment de les accions.
- Experiència en el desenvolupament de les accions sol·licitades.
- Pressupost, amb especificació del cost del personal tècnic i de suport i dels gastos generals, materials i tècnics.
- Sistemes d'avaluació dels servicis que cal realitzar als demandants d'ocupació.
g) La presentació de la sol·licitud de subvenció comportarà l'autorització del sol·licitant perquè el SERVEF obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre de 2003, General de Subvencions; i en este cas el sol·licitant no haurà d'aportar els corresponents certificats.
No obstant això, el sol·licitant podrà denegar o revocar este consentiment efectuant comunicació escrita al SERVEF en este sentit. En este supòsit, hauran de presentar-se certificats originals positius de l'Agència Estatal de l'administració Tributària, de la Conselleria d'Economia, Hisenda i Ocupació i de la Tresoreria General de la Seguretat Social, expressius d'estar al corrent en el compliment de les obligacions fiscals i amb la Seguretat Social, la validesa de les quals haurà d'estendre's a la data d'atorgament de l'ajuda.
h) Dades de domiciliació bancària segons model facilitat a este efecte (Fitxa de Manteniment de Tercers), excepte si s'han presentat amb anterioritat davant del SERVEF i no han experimentat variació, i en este cas s'indicarà el compte en què es desitja rebre la subvenció.
2. Els servicis territorials d'Inserció i Orientació Laboral podran demanar de l'entitat sol·licitant l'aportació addicional d'altres documents o dades aclaridores que consideren necessaris per a resoldre sobre la seua sol·licitud.
Article 9. Procediment de concessió
1. El procediment de concessió de les subvencions recollides en l'article 1 d'esta ordre es tramitarà en règim de concurrència competitiva, en els termes establits en el títol I de la Llei 38/2003, de 17 de novembre, General de Subvencions.
2. Correspondrà la instrucció dels expedients a les direccions territorials d'Ocupació del SERVEF, que realitzaran totes les actuacions que estimen necessàries per a la determinació, comprovació de dades i avaluació de les sol·licituds en virtut dels quals haja de formular la proposta de resolució.
3. Després de l'avaluació i examen de les sol·licituds, els expedients seran sotmesos a informe de l'òrgan col·legiat previst en l'article 22.1 de la Llei 38/2003, de 17 de novembre, General de Subvencions.
4. Als dits efectes, en cada Servici Territorial d'Inserció i Orientació Laboral es crearà una comissió de valoració integrada pel cap de Servici Territorial i per dos tècnics de cada servici territorial.
Article 10. Valoració de les sol·licituds
1. A la Comissió de Valoració mencionada en l'article anterior, li correspondrà valorar les sol·licituds i memòries admeses d'acord amb els següents criteris i amb la puntuació que s'indica sobre un màxim de 60 punts:
a) Accions desenvolupades en el marc de convenis de col·laboració existents amb el SERVEF que tinguen com a objecte la integració de polítiques actives d'ocupació: fins a 10 punts.
b) Coordinació i integració de les accions d'orientació professional per a l'ocupació i autoocupació amb altres de formació ocupacional, escoles taller, i cases d'oficis, tallers d'ocupació, foment de la contractació o d'iniciatives d'activitat o altres que faciliten al demandant d'ocupació seguir un itinerari personal d'inserció laboral, fins a un màxim de 10 punts d'acord amb la puntuació següent:
a. Tindre la consideració de centre associat del SERVEF: 3 punts.
b. Estar desenvolupant alguna Escola Taller, Casas d'Oficis o Tallers d'Ocupació: fins a 3 punts.
c. Haver realitzat, en l'exercici anterior, cursos de formació per a l'ocupació: fins a 2 punts.
d. Realitzar altres programes que faciliten itineraris d'inserció laboral degudament acreditats: fins a 2 punts.
c) Cobertura territorial de les necessitats, especialment en aquelles localitats on els mitjans propis del SERVEF resulten insuficients per a atendre les necessitats actuació, fins a un màxim de 5 punts.
d) Experiència de la institució o entitat en el desenvolupament de les accions sol·licitades fins a un màxim de 10 punts, d'acord amb la puntuació següent:
a. Experiència acreditada en les accions OPEA, subvencionades pel SERVEF, en anteriors convocatòries:
- Quatre o més anys: 5 punts.
- Dos a tres anys: 3 punts.
Un any: 1 punt.
b. Grau d'execució de les accions OPEA, subvencionades pel SERVEF, i realitzades en els dos últims anys:
- Del 80 al 100 per 100: 5 punts.
- Del 51 al 80 per 100: 3 punts.
- Del 25 al 50 per 100: 1 punts.
- Menys del 25 per 100: 0 punts.
e) Recursos tècnics, humans i materials que superen els mínims exigits en les especificacions tècniques en el moment de la sol·licitud, fins a un màxim de 10 punts, d'acord amb els criteris següents:
a. Recursos humans:
- Experiència: fins a 3 punts.
- Formació: fins a 2 punts.
b. Recursos materials: fins a 3 punts.
c. Locals: fins a 2 punts.
f) Capacitat de gestió i seguiment de les accions que asseguren un flux adequat de participants, garantisquen la puntualitat i exactitud de la informació i que no impliquen un augment de càrregues de treball per als centres SERVEF d'Ocupació: fins a 10 punts
g) Sistemes d'avaluació dels servicis als demandants d'ocupació, que posen de manifest la qualitat d'estos: fins a 5 punts.
2. En cas d'empat en la puntuació, es donarà prioritat a les entitats que obtinguen major puntuació en el primer criteri; si es produïx nou empat, se seguirà el mateix procediment amb els altres criteris en ordre descendent fins a l'últim.
Article 11. Resolució del procediment i recursos
1. La competència per a resoldre sobre les sol·licituds formulades correspon al director general del SERVEF, o òrgan en què delegue.
2. Serà requisit per a la concessió de les subvencions el que els beneficiaris no siguen deutors per resolució ferma de procedència de reintegrament.
3. El termini màxim per a resoldre i notificar la resolució procedent serà de dos mesos a comptar de l'endemà de la publicació de la Resolució del director general del SERVEF, per la qual es dóna publicitat a les línies de crèdit i a l'import global màxim destinat a la concessió de les ajudes, així com a les quanties a què es fa menció en l'article 5.1 de la present ordre.
4. Una vegada transcorregut el termini anterior sense que s'haja dictat i notificat resolució expressa, s'entendrà desestimada la pretensió per silenci administratiu, de conformitat amb el que preveu l'article 44 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en relació amb el que disposa l'article 55 de la Llei 9/2001, de 27 de desembre, de Mesures Fiscals, de Gestió Administrativa i d'Organització de la Generalitat Valenciana; i això sense perjuí que subsistisca l'obligació legal de resoldre sobre la petició formulada.
5. Les resolucions que es dicten a l'empara de la present ordre es notificaran als interessats en els termes que preveu l'article 58 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
6. La resolució de concessió d'ajudes contindrà, com a mínim, els punts següents:
a) Identificació de l'entitat beneficiària de la subvenció.
b) Àmbit territorial de desenvolupament de les accions.
c) Període previst de realització de les accions.
d) Tipus d'accions que cal desenvolupar, incloent tant les accions individuals com les grupals.
e) Número previst de tècnics que cal contractar i el seu cost total.
f) Número previst de personal de suport que cal contractar i el seu cost total.
g) Quantia màxima de gastos generals, materials i tècnics.
h) Qualssevol altres especificacions que es consideren oportunes.
7. La distribució d'usuaris per accions i mòduls és estimativa, als efectes del càlcul de la subvenció, podent, si és necessari, atendre a més usuaris sense que es puga superar la quantia màxima de la subvenció atorgada. El dit increment només podrà produir-se quan hi haja usuaris que requerisquen el servici i sempre d'acord amb el Servici Territorial d'Inserció i Orientació Laboral corresponent, que determinarà en quin àmbit territorial és convenient actuar i quina acció seria l'adequada per a realitzar.
8. Les resolucions que es dicten a l'empara de la present ordre esgotaran la via administrativa, i contra elles podrà interposar-se recurs contenciós administratiu davant de la Sala Contenciosa Administratiu del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació de la resolució, d'acord amb el que establix els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa. I això sense perjuí del que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i de la possibilitat que els interessats puguen exercitar, si és el cas, qualsevol altre recurs que consideren convenient.
Davant de la desestimació per silenci administratiu podrà interposar-se davant de l'acte presumpte idèntic recurs en el termini de sis mesos, a comptar des que haguera finalitzat el termini que, per a dictar i notificar la resolució expressa, es menciona en l'apartat 3 d'este article; tot això de conformitat amb el que disposa l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i sense perjuí del que establixen els articles 116 i 117, abans mencionats.
9. En el cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.
Article 12. Resolució d'incidències
1. El director general del SERVEF, o òrgan en qui delegue, resoldrà les incidències produïdes després de la concessió de les ajudes, com a ampliacions de termini, modificacions justificades o qualsevol variació de les condicions particulars de la concessió.
2. L'entitat beneficiària haurà de comunicar, de forma immediata, altres ajudes públiques o privades que haguera obtingut o sol·licitat després de la data de presentació de la sol·licitud.
Article 13. Selecció i contractació del personal per a la realització d'accions
1. Una vegada dictada la resolució estimatòria, els servicis territorials d'Inserció i Orientació Laboral realitzaran, en col·laboració amb l'entitat beneficiària, la selecció de tècnics per al desenvolupament de les accions d'acord amb les especificacions tècniques a què es referix l'article 4.2 de la present ordre. Amb este fi es constituirà una Comissió Mixta de Selecció formada de cinc membres, tres pertanyents al servici territorial d'Inserció i Orientació Laboral, nomenats per resolució del director territorial d'Ocupació, i dos per part de l'entitat, i presidida per un dels membres pertanyents al servici territorial d'Inserció i Orientació Laboral.
2. Per resolució dels directors territorials d'Ocupació del SERVEF es constituiran les comissions mixtes de Selecció.
3. Les entitats beneficiàries podran proposar candidats per a la selecció en la comissió mixta de Selecció.
Article 14. Pagament de la subvenció i període d'execució d'accions
1. Els beneficiaris de les subvencions hauran d'acreditar prèviament al cobrament i en la forma legalment establida, que es troben al corrent en el compliment de les seues obligacions tributàries i davant la Seguretat Social.
2. Serà requisit per al pagament de la subvenció que els beneficiaris no siguen deutors per resolució ferma de procedència de reintegrament.
3. El SERVEF abonarà el total de l'import de la subvenció concedida i justificada a la finalització de les accions. No obstant això, d'acord amb la sol·licitud que presente l'entitat beneficiària, podrà abonar com a bestreta de pagament de la subvenció concedida fins al 100% d'esta, sempre que s'aporte prèviament:
a) Certificat de l'inici de les accions per part de l'entitat col·laboradora, segons model normalitzat.
b) Presentació, per part de l'entitat beneficiària, d'aval bancari o depòsit en efectiu per la quantia anticipada, constituït d'acord amb la normativa vigent.
Quedaran eximides de presentar la documentació esmentada en la lletra b) d'este article aquelles entitats que justifiquen que legalment no estan obligades a la presentació de garanties.
La sol·licitud de bestreta, junt amb la documentació indicada, haurà de presentar-se en els servicis territorials d'Inserció i Orientació Laboral abans del 16 de novembre del 2010.
4. Amb caràcter general, les accions hauran d'executar-se dins de l'any 2010. Per a això, les accions hauran d'iniciar-se en el termini màxim de dos mesos a comptar de l'endemà de la notificació de la resolució concessòria.
Quan alguna de les accions no poguera executar-se dins de l'any 2010, el període d'execució quedarà prorrogat fins al 31 de març del 2011 sempre que el projecte conjunt d'actuacions s'haja iniciat dins de termini i present amb anterioritat al 16 de novembre del 2010 sol·licitud de bestreta per la quantia total de la subvenció en els servicis territorials d'Inserció i Orientació Laboral, junt amb la documentació indicada en les lletres a) i b) de l'apartat 3 d'este article.
Article 15. Rendiments financers
D'acord amb el que preveu l'article 19.5 de la Llei 38/2003, de 17 de novembre, General de Subvencions, els rendiments financers que es generen pels fons lliurats als beneficiaris, no incrementaran l'import de la subvenció concedida, en raó a l'escassa quantia d'estos i la dificultat de la seua aplicació a les activitats subvencionades i del seu seguiment i control.
Article 16. Obligació de portar comptabilitat separada
En els supòsits en què l'abonament de la subvenció s'efectue per mitjà de pagaments anticipats, i sempre que el beneficiari siga una persona física o persona jurídica subjecta al dret privat, incloses expressament les fundacions i altres entitats sense ànim de lucre, que no tinguen el caràcter d'administracions públiques a què es referix l'article 3 de la Llei 38/2003, de 17 de novembre, General de Subvencions, per a garantir la seua comptabilitat separada de la resta d'operacions de l'activitat del beneficiari de subvencions atorgades pel SERVEF, dita beneficiària queda obligada a la identificació en compte comptable separat de tots els ingressos i gastos referits a operacions de l'afectació de la subvenció a la finalitat de la seua concessió. A estos efectes haurà de disposar de compte bancari específic al qual el SERVEF transferirà, prèvia comunicació pel beneficiari del número del dit compte, el muntant total o parcial.
L'anterior s'entén sense perjuí de l'obligació de justificació de les subvencions percebudes en els termes establits en la Llei 38/2003, de 17 de novembre, General de Subvencions i en la present Ordre.
Article 17. Justificació de subvencions
1. Finalitzada l'execució de les accions, l'entitat beneficiària comunicarà este fet als corresponents servicis territorials d'Inserció i Orientació Laboral en els tres dies següents.
2. L'entitat beneficiària presentarà en el termini d'un mes des de la finalització de les accions, el compte justificatiu de la subvenció que contindrà, amb caràcter general, la documentació següent:
a) Una memòria d'actuació justificativa del compliment de la finalitat i de les condicions imposades en la concessió de la subvenció, amb indicació de les accions realitzades i resultats obtinguts, especificant els demandants d'ocupació atesos en cada una d'elles.
b) Una memòria econòmica justificativa del cost de les accions realitzades.
Article 18. Compte justificatiu
1. El contingut de la memòria d'actuació justificativa del compliment de les accions realitzades per l'entitat beneficiària comprendrà, d'una banda, l'execució del projecte d'actuacions i resultats obtinguts, i d'una altra, un resum de les accions realitzades amb especificació dels demandants d'ocupació atesos en cada una d'elles.
A la memòria d'actuació se li acompanyaran els fulls resum de les fitxes de control de les accions realitzades.
Per a la memòria d'actuació justificativa:
a) Podran ser objecte de justificació i corresponent pagament aquelles actuacions realitzades per les entitats beneficiàries que, ajustant-se al que disposa esta ordre, hagen sigut iniciades i finalitzades pels demandants d'ocupació. Així mateix, podran ser objecte de justificació i pagament aquelles accions que havent sigut iniciades pels demandants d'ocupació, no les hagen arribat a finalitzar per causa no imputable a l'entitat beneficiària, bé per abandó del demandant d'ocupació, bé per altres causes suficientment acreditades en el servici territorial d'Inserció i Orientació Laboral corresponent.
b) En la determinació del compliment de la realització d'accions objecte de subvenció, es consideren demandants d'ocupació atesos aquells que inicien les corresponents accions, encara que no les finalitzen per causes no imputables a l'entitat beneficiària. Amb este fi l'entitat acreditarà documentalment les esmentades circumstàncies.
c) Es consideraran hores totals assignades per a l'atorgament de la subvenció, les corresponents al temps d'atenció als demandants més un 25 per 100 de preparació tècnica de les accions.
d) En el cas de no finalitzar l'acció per causes no imputables a l'entitat i que esta justifique, s'abonarà el temps d'atenció corresponent a les sessions d'una acció efectivament realitzades més el de la primera sessió següent no realitzada per incompareixença dels demandants prèviament citats.
2. El contingut de la memòria econòmica justificativa del cost de les accions realitzades contindrà:
a) Desagregació econòmica de gastos per conceptes i per accions.
b) Una relació classificada de tots els gastos de l'activitat realitzada, amb identificació del creditor i del document, el seu import, percentatge d'imputació i quantia afectada, data d'emissió i, si és el cas, la data de pagament.
c) Les factures o documents de valor probatori equivalent en el tràfic jurídic mercantil o amb eficàcia administrativa incorporats en la relació a què es fa referència en l'apartat anterior i, si és el cas, la documentació acreditativa del pagament.
d) Les nòmines i documents de cotització TC/1 i TC/2 de la Seguretat Social del personal tècnic i de suport que han realitzat les accions OPEA, així com els contractes laborals, si és el cas.
e) A fi que les factures i documents acreditatius del gasto no puguen ser imputats pel mateix concepte a altres subvencions, l'entitat haurà d'aportar obligatòriament els originals d'estos junt amb una còpia. Els servicis territorials d'Inserció i Orientació Laboral segellaran els originals perquè queden afectats la subvenció que amb ells es justifica, i retindran per a l'expedient la còpia degudament compulsada, indicant el percentatge d'imputació del gasto i la quantia exacta que resulte afectada per la subvenció.
f) Una relació detallada d'altres ingressos o subvencions que hagen finançat l'activitat subvencionada, amb indicació de l'import i la seua procedència.
g) Si és el cas, carta de pagament de reintegrament de les quantitats corresponents a fons no utilitzats de la subvenció concedida.
3. Es consideren gastos imputables a les accions efectivament realitzades i per al període d'execució d'estes, els següents:
A. Gastos de personal: retribucions salarials i cotització a la Seguretat social del personal tècnic i de suport.
B. Altres gastos:
a) Gastos generals, materials i tècnics necessaris per al desenvolupament d'estes accions, amb la distribució següent:
a.1) Gastos d'execució de material tècnic:
- Guies tècniques (incloses transparències).
- Documentació per als participants.
- Material psicotècnic.
a.2) Gastos d'execució en material d'oficina: impresos i material consumible d'oficina.
a.3) Gastos generals necessaris per a l'execució de les accions en la part corresponent a esta execució:
- Arrendaments (exclòs lísing): edificis, mobiliari, efectes i equips d'arrendament.
- Manteniment (si no està inclòs en l'arrendament).
- Subministraments: energia elèctrica, aigua, combustible per a calefacció (si no està inclòs en l'arrendament).
- Comunicacions (telèfons, correu, ?)
- Neteja.
- Seguretat, vigilància.
- Assegurances de responsabilitat civil.
- Publicitat exigida per esta ordre en l'article 18, g).
b) Gastos de dietes i desplaçaments necessaris per al desenvolupament de les accions.
4. No es considerarà gasto subvencionable l'IVA o qualssevol altres impostos indirectes quan siguen susceptibles de recuperació o compensació per l'entitat beneficiària. A estos efectes, quan en les declaracions presentades s'utilitzen regles de prorrata, es considerarà que l'entitat ha suportat efectivament com a gasto el percentatge restant de l'última declaració «Resum anual» presentada amb anterioritat a la data de justificació de la subvenció.
Article 19. Obligacions de les entitats beneficiàries
Les entitats beneficiàries hauran de complir les obligacions següents:
a) Presentar davant dels servicis territorials d'Inserció i Orientació Laboral la planificació d'actuacions que cal desenvolupar amb una antelació mínima de quinze dies a l'inici d'estes.
b) Actualitzar els historials dels demandants d'ocupació atesos, incorporant els resultats dels servicis prestats, utilitzant amb este fi el personal de suport la contractació del qual se subvenciona.
c) Comunicar als servicis territorials d'Inserció i Orientació Laboral els demandants atesos en les distintes accions utilitzant les fitxes de control d'accions el format i característiques de les quals els proporcionaran aquells.
Estes fitxes de control, firmades pels participants, junt amb els fulls de resum de les accions corresponents, es presentaran cada dos mesos als servicis territorials d'Inserció i Orientació Laboral, amb una còpia per a la seua compulsa. Finalitzades les accions, s'acompanyarà a la memòria d'actuació justificativa un exemplar dels fulls resum de les fitxes de control de les accions realitzades i els demandants atesos en cada una de les accions. Tot això sense perjuí del registre informàtic d'eixes dades de manera contínua, a mesura que es vagen desenvolupant les accions, per a facilitar la seua gestió.
d) Comunicar als servicis territorials d'Inserció i Orientació Laboral els resultats obtinguts per mitjà dels sistemes d'avaluació dels servicis prestats, el format i característiques bàsiques dels quals els seran facilitats.
e) Comunicar als servicis territorials d'Inserció i Orientació Laboral qualsevol alteració de les condicions tingudes en compte per a la concessió de la subvenció i, en tot cas, qualssevol altres ajudes públiques o privades que haguera sol·licitat o obtingut per a idèntic fi, després de la data de presentació de la sol·licitud.
f) Facilitar, en el termini màxim de deu dies, les dades que la Direcció General d'Ocupació i Inserció Laboral requerisca per al desenvolupament i resultat de les accions.
g) Indicar la condició d'acció subvencionada, per a la qual hauran d'utilitzar el model de senyalització exterior que s'especifica en l'annex III d'esta ordre. L'esmentada identificació, amb les mesures adequades, s'utilitzarà així mateix en escrits, anuncis, publicacions, tanques anunciadores i qualsevol altre tipus de suport (elèctric, informàtic o telemàtic) que a estes es referisquen.
h) No percebre cap quantitat dels participants en les accions.
i) Comunicar als servicis territorials d'Inserció i Orientació Laboral el reintegrament dels fons no utilitzats o no justificats, aportant el corresponent justificant.
j) Facilitar la realització de proves d'avaluació de la qualitat del servici realitzat pels beneficiaris de les subvencions.
k) Les altres obligacions previstes en l'article 14 de la Llei 38/2003, de 17 de novembre, General de Subvencions, i que no hagen sigut citades expressament.
Article 20. Seguiment i control
1. Correspondrà a la Direcció General d'Ocupació i Inserció Laboral, a través dels servicis territorials d'Inserció i Orientació Laboral, dur a terme la funció de control de les subvencions concedides, així com l'avaluació i el seguiment de les accions desenvolupades.
2. L'entitat beneficiària queda sotmesa a les actuacions de comprovació i seguiment que realitze la Direcció General d'Ocupació i Inserció Laboral, i, si és el cas, la Inspecció de Treball i Seguretat Social. Igualment queda sotmesa a les accions de control financer que puga realitzar la Intervenció General i el Tribunal de Comptes.
Article 21. Causes de reintegrament de subvencions
1. A més de les causes d'invalidesa de la resolució de concessió, recollides en l'article 36 de la Llei 38/2003, de 17 de novembre, General de Subvencions, donaran lloc a l'obligació de reintegrar, totalment o parcialment, les quantitats percebudes, així com l'exigència de l'interés de demora des de la data del pagament de la subvenció fins que s'acorde la procedència del reintegrament de la mateixa, els casos previstos en l'article 37 de la Llei General de Subvencions.
2. Tota alteració de les condicions tingudes en compte per a la concessió de la subvenció, i en tot cas, l'obtenció concurrent d'altres subvencions, ajudes, ingressos o recursos, provinents de qualsevol altra Administració o ens públic o privat, tant nacional com internacional, que tinguen com a objecte el finançament de les activitats subvencionada podrà donar lloc a la modificació de la resolució de concessió.
3. En el cas d'incompliments parcials l'òrgan competent determinarà la quantitat a reintegrar pel beneficiari responent al principi de proporcionalitat en funció dels costos justificats i les actuacions acreditades, de conformitat amb el que disposa el número 2 de l'article 37 de la Llei 38/2003, de 17 de novembre, General de Subvencions, en relació amb la lletra n), de l'apartat 3 de l'article 17 de la dita Llei.
Article 22. Procediment de reintegrament
1. Els supòsits previstos en l'article anterior donaran lloc a la incoació d'un procediment de reintegrament de l'import total o parcial de la subvenció concedida, que serà incoat per l'òrgan competent.
2. El procediment de reintegrament de subvencions es regirà pel que disposa l'article 42 de la Llei 38/2003, de 17 de novembre, General de Subvencions, i en els articles 94 i següents del seu Reglament aprovat per RD 887/2006, de 21 de juliol, que regulen el Procediment de Reintegrament, i per l'Ordre del Ministeri de Treball i Assumptes Socials (Ordre TAS/816/2005), de 21 de març de 2005 (BOE d'1 d'abril).
Article 23. L'interés de demora
Les quantitats a reintegrar tindran la consideració d'ingressos de dret públic de naturalesa no tributària, sent-los d'aplicació, als efectes del càlcul, l'interés legal dels diners en els termes establits en l'article 38 de la Llei 38/2003, de 17 de novembre, General de Subvencions, i la Resolució de 12 d'abril de 2004, del Servici Públic d'Ocupació Estatal.
Article 24. Procediment sancionador
Si, com a conseqüència de la tramitació de l'expedient de reintegrament, es detectara alguna de les infraccions tipificades en el títol IV de la Llei 38/2003, de 17 de novembre, General de Subvencions, se seguirà el procediment establit en l'article 67 de la dita Llei, en l'article 102 del seu Reglament i en l'article 12 de l'Ordre TAS/816/2005.
DISPOSICIONS ADDICIONALS
Primera
Estes ajudes es finançaran a càrrec del capítol 4, subprograma 322.54, Inserció Laboral, i codi línia T2947000, «Orientació Professional per l'ocupació i Assistència a la Autoocupació», per un import global màxim estimat de 8.074.000,00 euros.
No obstant això, la convocatòria queda condicionada a l'existència de crèdit adequat i suficient als pressupostos de la Generalitat del any 2010. A este efecte, s'haurá de publicar en el Diari Oficial de la Comunitat Valenciana la resolució del secretari autonòmic d'Ocupació, director general del SERVEF, per les quals es donarà publicitat a les línies de crèdit i a l'import global màxim destinat a la concessió de les ajudes previstes en l'ordre.
Segona
Una vegada aprovats els pressupostos per a l'exercici 2010 i en compliment del que preveu l'article 47 del text refós de la Llei d'Hisenda Pública de la Generalitat Valenciana, s'autoritza el director general del SERVEF perquè, mitjançant una Resolució, faça públiques les línies pressupostàries i l'import global màxim a càrrec del qual es concediran les subvencions previstes en esta convocatòria. En la mateixa Resolució es publicaran les retribucions màximes per al personal tècnic i de suport a contractar per les entitats per a la realització de les accions.
Tercera
1. La present ordre no necessita notificació a la Comissió Europea ja que, d'acord amb el que establix l'article 3.4, en relació amb l'article 7.4 del Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar ajudes públiques, l'Ordre no reunix els requisits establits en l'article 87.1 del Tractat CE. L'exempció de tal notificació és a causa que les ajudes no afecten intercanvis comercials entre els estats membres, ni falsegen o amenacen de falsejar la competència per a afavorir a determinades empreses o produccions.
2. En conseqüència, el contingut de la present ordre no se subjecta a la Política de la Competència de la Unió Europea.
DISPOSICIONS FINALS
Primera
Es faculta el director general del SERVEF per a dictar les instruccions i adoptar les mesures que considere oportunes per al desenvolupament i l'aplicació de la present ordre.
Segona
Les subvencions a què es referix la present ordre es regularan pel que preveu esta i, sempre que no s'opose al que establix la Llei 38/2003, de 17 de novembre, General de Subvencions, per l'Ordre de 20 de gener de 1998 (BOE de 23 de gener de 1998), del Ministeri de Treball i Assumptes Socials, per la qual s'establixen les bases reguladores per a la concessió de subvencions per a la realització d'accions d'orientació professional per a l'ocupació i assistència per a l'autoocupació, modificada per l'Ordre de 4 de febrer de 2000 (BOE d'11 de febrer), i l'Orde del Ministeri de Treball i Assumptes socials (Ordre TAS/816/2005), de 21 de març de 2005 (BOE 1 d'abril), per la qual s'adequa al règim jurídic establit en la Llei 38/2003, de 17 de novembre, General de subvencions, les normes reguladores de subvencions que es concedisquen pel Servici Públic d'Ocupació Estatal en els àmbits d'ocupació i de formació professional ocupacional. En allò no previst en estes normes s'aplicarà el que establix l'esmentada Llei 38/2003, de 17 de novembre, General de Subvencions i el Reial Decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, General de Subvencions.
Tercera
Contra el present acte, que esgota la via administrativa, podran els interessats interposar recurs contenciós administratiu en el termini de dos mesos a comptar de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que establix els articles 10.1.a) i 46.1 de la Llei 29/1998, de 13 de juliol, Reguladora de la Jurisdicció Contenciós Administrativa o, potestativament recurs de reposició davant d'este mateix òrgan en el termini d'un mes, computats en els termes ja dites, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercitar, si és el cas, qualsevol altre recurs que consideren procedent.
En el cas que les entitats interessades foren administracions públiques, podran interposar recurs contenciós administratiu davant d'idèntic òrgan jurisdiccional, de conformitat amb el que establixen els articles 10, 44 i 46.6 de la Llei 29/1998, de 13 de juliol, reguladora de la Jurisdicció Contenciosa Administrativa, en el termini de dos mesos a partir de l'endemà a la notificació, llevat que hi haguera hagut el requeriment a què fa referència l'article 44 de la mencionada Llei, i en este cas l'esmentat termini comptarà des de l'endemà a aquell en què es reba la comunicació de l'acord exprés o s'entenga presumptament rebutjat.
València, 30 de desembre de 2009
El vicepresident segon del Consell
i conseller d'Economia, Hisenda i Ocupació,
GERARDO CAMPS DEVESA
Annex I
Accions d'Orientació Professional per a l'Ocupació i Assistència per a l'Autoocupació.
Objectius màxims que podran executar les entitats beneficiàries en 2010:

\* \* \* \* \*
Anexo I
Acciones de Orientación Profesional para el Empleo y Asistencia para el Autoempleo.
Objetivos máximos que podrán ejecutar las Entidades beneficiarias en 2010:

Annex II
Especificacions tècniques de les accions de: Orientació Professional per a l'Ocupació i Assistència per a l'Autoocupació
Des de la Tutoria Individualitzada pot continuar-se l'atenció de forma individual o amb la participació de l'usuari en una o diverses de les accions col·lectives d'orientació per a l'Ocupació, així com iniciar-se qualsevol de les accions d'Assistència per a l'Autoocupació.
Descripció general de les accions:
A. Procés d'orientació professional per a l'ocupació.
Descripció general de les accions.
1. Tutoria individualitzada (TU): És el procés individualitzat d'orientació professional, on tècnic i usuari acorden els passos que s'ha de seguir per a aconseguir un òptim desenvolupament de l'itinerari d'inserció professional.
El seu objectiu és facilitar el desenvolupament dels recursos i competències de l'usuari que li permeten identificar opcions, triar entre estes, prendre decisions per a planificar actuacions i avaluar els seus resultats de forma autònoma.
Els continguts de l'acció versaran en funció del perfil professional i requeriments del demandant d'ocupació, sobre: recerca activa d'ocupació, desenvolupament dels aspectes personals per a l'ocupació i taller d'entrevista. Les sessions individuals s'espaiaran depenent de la participació de l'usuari en altres accions.
2. Desenvolupament dels Aspectes Personals per a l'Ocupació (DAPO): Acció col·lectiva, encaminada a incidir sobre els aspectes personals que facilitaran la posada en marxa i manteniment d'activitats en un procés d'inserció professional.
El seu objectiu és facilitar les actituds positives d'inserció per mitjà del desenvolupament dels recursos personals del demandant i assumir autònomament el desenvolupament i ajust del seu projecte personal d'inserció professional.
Els continguts es desenvoluparan en tres fases: cohesió i activació grupal. contrast i retroinformació. Suport a l'autonomia.
3. Grup de Recerca d'Ocupació (BAE-G): Acció col·lectiva encaminada que l'usuari adquirisca i/o desenvolupe tècniques i habilitats que li faciliten la recerca activa d'ocupació.
El seu objectiu és que el demandant d'ocupació conega els instruments i adquirisca les habilitats necessàries que li possibiliten realitzar una recerca d'ocupació de forma activa, organitzada i planificada.
Els continguts de l'acció es desenvolupen per mitjà dels mòduls següents: Situa't. Com i on trobar treball. El circuit de selecció. Informació laboral i autoocupació.
4. Taller d'Entrevista (TE): Acció col·lectiva dirigida a incrementar els coneixements teoricopràctics bàsics i els recursos personals dels demandants d'ocupació perquè afronten l'entrevista de treball amb més possibilitats d'èxit.
El seu objectiu és exercitar de forma pràctica, per mitjà d'entrenament en grup, les habilitats, competències i estratègies bàsiques necessàries en una entrevista de selecció per a un lloc de treball.
Els continguts versaran sobre: naturalesa i definició de l'entrevista. Preparació de l'entrevista. Preguntes en l'entrevista. Conductes o habilitats bàsiques durant l'entrevista. Objectius de l'entrevista. Estils d'afrontar l'entrevista.
B. Assistència per a l'autoocupació.
Els demandants a atendre en autoocupació accediran, d'acord amb els seus requeriments, bé a sessions col·lectives d'informació i motivació per a l'autoocupació, bé a una acció individual d'assessorament de projectes empresarials.
Descripció general de les accions.
1. Informació i Motivació per a l'Autoocupació (INMA): Acció col·lectiva encaminada a motivar el desocupat cap a la iniciativa empresarial, proporcionant-li la informació necessària per a dur a terme un projecte d'empresa.
El seu objectiu és que els usuaris adquirisquen informació suficient sobre l'autoocupació com a via d'accés al mercat laboral i coneguen tots els aspectes que confluïxen en l'elaboració d'un Pla de Negoci.
Els continguts versaran entorn de: l'autoocupació. L'emprenedor i la idea. Elaboració del Pla d'Empresa. Les formes jurídiques, ajudes, subvencions i tràmits de constitució i posada en marxa de l'empresa.
2. Assessorament de Projectes Empresarials (APE): Acció individual encaminada a proporcionar a emprenedors amb una idea de negoci concreta, assessorament per a l'elaboració del Pla d'Empresa i la seua posada en marxa.
El seu objectiu és guiar a l'emprenedor en l'elaboració del seu projecte empresarial, recolzant i assessorant en aquells aspectes que presenten més dificultats.
Els continguts versaran sobre l'estudi de mercat i pla de màrqueting, el pla de producció, el pla econòmic financer i l'elecció de la forma jurídica de l'empresa.
Taules Resum de les Especificacions Tècniques

Taules Resum de les Especificacions Tècniques Col·lectiu: Persones sordes o invidents
Tablas Resumen de las Especificaciones Técnicas

Tablas Resumen de las Especificaciones Técnicas Colectivo: Personas sordas o invidentes
